**УТВЪРЖДАВАМ, Приложение № 1**

**КРАСЕН КРАЛЕВ**

**МИНИСТЪР НА МЛАДЕЖТА И СПОРТА**

**Концепция и насоки**

**за възобновяването на тренировъчния и състезателен процес**

**в професионалния футбол**

1. **МЕДИЦИНСКА КОНЦЕПЦИЯ**

**Цел**

Прилагане на определените със заповеди на министъра на здравеопазването противоепидемични мерки за завършването на шампионата в Първа лига и турнира Купа България.

**Забележка**

Основната цел на прилаганите мерки е ограничаване на разпространението на COVID-19 в условията на пандемия и намаляване на риска от заболяване сред всички участници в шампионата в Първа лига и турнира Купа България.

**Въведение**

В случая са нужни редица превантивни мерки – като целта е както превенция на заразяване на участниците, така и превенция на разпространяването на инфекцията в евентуален случай на зараза *въпреки* мерките. Медицинските мерки за осигуряване безопасността на участниците включват както следва:

1. Подготвяне на надлежна документация за всички регистрирани случаи на COVID-19 и развитието им във всички клубове от 12 май до последния мач както за състезателите и щабовете, така и за съдийските бригади; медицински преглед на състезателите и треньори чрез измерване на телесна температура и проверка за наличие на симптоми за остра респираторна инфекция (кашлица, зачервено гърло, хрема, мускулни болки, отпадналост и др.).
2. Регулярно (често) тестване на лицата, които директно или индиректно участват в тренировъчните и състезателни процеси. Първоначално, в срок до 03.06.2020 г. извършване на лабораторно изследване и ежемесечно в срок до пето число на текущия месец до приключване на състезателния процес;
3. Подсигуряване на минимално ниво на риск по време на групови тренировки и мачове (посредством логистични и организационни мерки на тренировъчни терени и стадиони, както и стриктни правила за всички участници).

По отношение на 1):

Всеки извършен извънреден периодичен преглед трябва да бъде въведен в електронното първенство, раздел „Периодичен преглед“, като валидността му е от датата на прегледа до края на състезателния сезон (20.07.2020 г.).

По отношение на 2):

Откритите Инфектирани по време на тренировъчния и състезателния процес състезатели и/или треньори със симптоми за COVID-19 следва да бъдат изолирани в самостоятелно помещение и да им бъдат осигурени маски за лице. Съобразно тежестта на симптомите и по преценка на лекаря на отбора заболелите се изолират в дома или се транспортират в лечебно заведение за болнична помощ за лечение на COVID-19.

Ако са някъде на лагер да се изпълнят вече разписаните изисквания, както към лицата, подлежащи на карантина и изолация, така и към местата за настаняване.

Клубовете ще бъдат запознати с информационна кампания за поддържане на оптимална хигиена и ще попълват въпросници за евентуални подозрителни състояния по време на тренировки и мачове. Всички участници в двата процеса ще бъдат тестувани за COVID-19 в деня преди следващия двубой (MD-1). Резултатите следва да бъдат ясни преди отпътуването на отбора за съответния стадион и да бъдат представени пред дежурния лекар на техническата конференция преди началото на мача.

Всички положително тествани или заразени (независимо с или без симптоматика), незабавно подлежат на мерките, определени от държавните здравни власти.

Лекарите на отборите са отговорни за организацията на тестването и документирането на резултатите. Клубовете са задължени незабавно да изпратят копие от положителните резултати до ОСТ и Медицинската комисия към БФС.

Препоръчително е и всички контактни лица от личен характер (членове на семейство/домакинство и т.н.) също да се подложат на PCR тестове преди подновяването и в сравнителната среда на завършека на сезона. Тези тестове са пожелателни, но с условието, че футболист със съмнения за инфекция не може да бъде изолиран, без контактните му лица също да бъдат изследвани.

Съдийската комисия към БФС следва да организира PCR тестове преди подновяване на първенството, а всяка бригада (главен съдия, асистент арбитри и четвърти рефер), получила назначение, е длъжна да проведе бърз тест в деня преди съответния мач (MD-1). Резултатите следва да бъдат представени на техническата конференция преди началото на мача. При положителен тест лицата са длъжни незабавно да уведомят ОСТ и Съдийската комисия към БФС.

По отношение на 3):

Мерките, касаещи подготовката на стадиони и тренировъчни съоръжения трябва да бъдат съобразени с препоръките, изпратени от Медицинската комисия на БФС и приети от държавните власти. Те включват както следва: спазване на необходимата физическа дистанция, особено що се касае до участниците в състезателния процес (футболисти, треньори, телевизионни служители); осигуряване на достатъчно количество подходящи дезинфектанти, течен сапун и кърпи за еднократна употреба. Физическите мерки също така изискват футболисти, треньори и съдии да се преобличат и къпят според изискванията за физическа дистанция и недопускане едновременното използване на бани, съблекални и санитарни възли от много хора. Всеки футболист, треньор или съдия ползва собствени хавлиени кърпи при къпане. Броят на служителите на задължителните за обезпечаване на футболния двубой екипи (например телевизионните оператори) следва да бъде редуциран до абсолютен минимум и да бъде снабден с дезинфектант за ръце и предпазни маски. Всеки клуб трябва да излъчи специално обучен офицер по хигиената, който да следи за спазването на всички мерки, описани в този документ, и да ги комуникира с всички заинтересовани лица. Тази функция може да бъде изпълнявана от клубния лекар по време на тренировъчния процес и от дежурния лекар по време на официален мач.

Важно е да се отбележи, че лицата с рискови фактори би трябвало да бъдат предварително идентифицирани.

Ако в това число влизат футболисти, то клубният лекар следва да ги уведоми и да обясни потенциалните опасности – а решението за евентуално участие в състезателния и тренировъчния процес трябва да се вземе след консултация със самия футболист. Предвид факта, че всички футболисти преминават задължителни регулярни функционални прегледи, включително на основните органи на кръвоносната система и белите дробове, може да се предположи, че в по-голямата част от случаите рискът би следвало да е минимален.

С оглед на факта, че в момента повечето хотели не работят, клубовете следва да организират престоите си предварително, спазвайки хигиенните изисквания и препоръки. Същото важи за транспорта.

Участието на футболистите в официални двубои би следвало да бъде обект на специална дискусия предвид договорите на играчите и факта, че рискът от заразяване няма как да бъде напълно елиминиран. След детайлни разяснения на обстоятелствата от страна на клубния лекар, футболистите сами би следвало да вземат решение дали да участват в тренировки и мачове.

Допълнителен казус в настоящата ситуация е тенденцията за събиране на едно място на различни лица с цел наблюдаване на мач по телевизията. Подобни действия би следвало да бъдат ограничени от властите.

Що се отнася до евентуалната карантина за контактните лица в случай на установяване на инфекция при близък член на семейство или домакинство на футболист, задължително се спазват всички мерки, наложени от здравните власти.

Всички описани мерки, плюс регулярното тестване, свеждат до минимум риска от евентуална зараза на участниците, затова и препоръката е да не се налага групова, а индивидуална карантина при установяване на инфектирано контактно лице. Крайното решение по този въпрос е от компетенцията на здравните власти.

**Резюме**

Мерките, описани по-горе, са с цел възобновяване на професионалния футбол в настоящата специфична ситуация с приемлив от здравна гледна точка риск за всички участници. Превантивните действия за клубовете, съдиите и останалите лица от процеса включват:

1. Подобряване на информираността за евентуално предаване на заразата в условията на професионалния футбол и за развитието на болестта сред заразените лица;
2. Осигуряване на изолация на играчи, треньори и съдии със симптоми на Covid-19;
3. Минимизиране на риска от предаване на заразата в съответните географски и климатични условия по време на тренировки и двубои.
4. **НАСОКИ ЗА ОРГАНИЗАЦИЯ НА ФУТБОЛЕН МАЧ**

**Обособяване на зони**

* За улеснение стадионите са разделени на: Зона 1 – „вътрешност“, Зона 2 – „трибуни“, Зона 3 – „външна част“.
* Зона 1 – „вътрешността“ включва не само лицата, задължителни за оперативното провеждане на мача (титулярни футболисти, резерви, треньорски щаб, съдии, момчета за връщане на топките, медицински лица, охрана, хигиенисти), но и лица, извършващи договорни медийни дейности (оператори, фотографи).
* Зона 2 – „трибуните“ включват не само седалките, но също така медийната зона, ВИП ложата, позициите за телевизионните камери и контролната зала.
* Зона 3 – „външната част“ включва всички зони на територията на спортния комплекс под владение на клуба-домакин. Публичното пространство извън тези зони („спортна зона“) попада под юрисдикцията на полицията.
* Максималният брой присъстващи на футболен мач в един и същ момент е 300 души. С цел спазване на задължителния лимит всички групи следва да бъдат сведени до минимален брой. Запалянковци не се допускат в нито една от трите зони, като това е отговорност на клуба-домакин/организатор.
* Максималният брой допускани хора във всяка една от трите зони по едно и също време, е 100. Категорично се забраняват всички опити за нарушаване на правилото и прехвърляне (например – 150 души в Зона 1 и 50 души в Зона 2).
* Изискването за максимален брой е резултат от специфичните нужди за провеждане на мач от професионалния футбол. Служителите на съответните клубове и стадиона следва да се редуцират до абсолютен минимум.
* Статичното планиране на необходими служители взема предвид общия брой хора във всяка зона по време на мача, а динамичното представя броя хора във всяка зона по време на целия ден на мача. Предвид разликата между двете, бройките могат да се различават (в зависимост от времевия сегмент).
* Мачовите дни са разделени на различни времеви сегменти (от по средно два часа) с цел подпомагане на динамичното планиране. Началото на мача е насрочено за 15:30 с илюстративни цели.
* Подготвителната работа по време на мачовите дни трябва да приключи преди пристигането на отборите на стадиона.
* Клубът-домакин е отговорен за разпространението на фотографските акредитации. Представители на медиите извън лицензираните носители на права за излъчване не се допускат предвид извънредната санитарна обстановка и предвид факта, че медийни събития няма да се провеждат.
* Мерките и препоръките са съобразени с изискванията на държавните здравни власти към настоящия момент и могат да се променят и актуализират във всеки един момент.
* Всички описани мерки важат и за организацията на контролни мачове по време на подготвителния период, като клубът-организатор е отговорен за провеждането на бързи тестове на съдийската бригада.
* Медийното присъствие по време на контролните мачове трябва да бъде съобразено с изискванията на здравните власти, като отговорността за него пада върху организатора на двубоя.

ЗОНА 1 включва

Терен

Периметър около терена, вкл. Техническа зона

Тунел

Съблекални

ЗОНА 2 включва

Трибуни

ВИП ложа

Медийна трибуна

Контролна стая

Служебни помещения

ЗОНА 3 включва

OB van паркинг

Екстериор на стадиона („Спортна зона“)

**ДИНАМИЧНО ПЛАНИРАНЕ НА НЕОБХОДИМИ СЛУЖИТЕЛИ – ПРЕПОРЪКИ ЗА МАКСИМАЛНИ БРОЙКИ**

**ЗОНА 1**

|  |  |  |  |  |  |  |  |
| --- | --- | --- | --- | --- | --- | --- | --- |
|  | Подг. | Подг. | Подг. | Пристигане | Начало | Край | Край на деня |
|  | 08:00 | 10:00 | 12:00 | 14:00 | 15:30 | 17:30 | 19:00 |
| Общо Зона 1 | 10 | 15 | 33 | 85 | 91 | 99 | 32 |
| Футболисти |  |  |  | 22 | 22 | 22 | 4 |
| Резерви |  |  |  | 14 | 14 | 14 |  |
| Трен. Щаб |  |  | 8 | 20 | 20 | 20 | 8 |
| Съдии |  |  |  | 4 | 4 | 4 |  |
| Служ. на пейката |  |  |  | 0 | 0 | 0 |  |
| Момчета за топките |  |  |  | 0 | 6 | 6 |  |
| Доброволци |  |  |  | 0 | 0 | 0 |  |
| Допинг контрол |  |  |  | 0 | 0 | 2 | 2 |
| Фотографи |  |  |  | 3 | 3 | 3 |  |
| Медицински лица |  |  |  | 7 | 7 | 7 |  |
| Хигиенисти |  |  |  | 3 | 3 | 3 |  |
| Работници терен | 8 | 8 | 8 | 0 | 0 | 0 | 8 |
| Охрана | 2 | 2 | 4 | 4 | 4 | 4 | 4 |
| ТВ оператори |  |  | 8 | 8 | 8 | 8 |  |
| Техн. лица ТВ |  | 5 | 5 | 0 | 0 | 6 | 6 |

**ЗОНА 2**

|  |  |  |  |  |  |  |  |
| --- | --- | --- | --- | --- | --- | --- | --- |
|  | Подг. | Подг. | Подг. | Пристигане | Начало | Край | Край на деня |
|  | 08:00 | 10:00 | 12:00 | 14:00 | 15:30 | 17:30 | 19:00 |
| Общо Зона 2 | 18 | 34 | 63 | 87 | 87 | 85 | 48 |
| Охрана | 5 | 10 | 10 | 10 | 10 | 10 | 10 |
| Медицински лица |  |  | 2 | 4 | 4 | 4 |  |
| Пожарна |  |  | 2 | 2 | 2 | 2 |  |
| Полиция |  |  | 2 | 4 | 4 | 4 |  |
| Служ. стадион | 5 | 5 | 5 | 5 | 5 | 5 | 5 |
| Треньорски щаб |  |  | 8 | 8 | 8 | 8 |  |
| Делегация гости |  |  |  | 4 | 4 | 4 |  |
| Делегация домакини |  |  |  | 8 | 8 | 8 |  |
| Мач организатори |  | 7 | 7 | 7 | 7 | 7 | 7 |
| Допинг контрол |  |  |  | 2 | 2 | 0 |  |
| Журналисти - лицензирани |  |  |  | 10 | 10 | 10 |  |
| Видео анализ |  |  | 4 | 4 | 4 | 4 | 4 |
| Хигиенисти | 8 | 8 | 8 | 5 | 5 | 5 | 8 |
| Кетъринг |  |  | 0 | 0 | 0 | 0 | 0 |
| ТВ оператори |  | 4 | 4 | 4 | 4 | 4 | 4 |
| Техн. лица ТВ |  |  | 10 | 10 | 10 | 10 | 10 |

**ЗОНА 3**

|  |  |  |  |  |  |  |  |
| --- | --- | --- | --- | --- | --- | --- | --- |
|  | Подг. | Подг. | Подг. | Пристигане | Начало | Край | Край на деня |
|  | 08:00 | 10:00 | 12:00 | 14:00 | 15:30 | 17:30 | 19:00 |
| Общо Зона 3 | 56 | 56 | 76 | 76 | 99 | 99 | 68 |
| Охрана | 20 | 20 | 40 | 40 | 40 | 40 | 20 |
| Техн. лица | 22 | 22 | 22 | 22 | 37 | 37 | 37 |
| ТВ | 14 | 14 | 14 | 14 | 14 | 11 | 11 |
| Поддръжка | 0 | 0 | 0 | 8 | 8 | 8 | 0 |

**СТАТИЧНО ПЛАНИРАНЕ НА НЕОБХОДИМИ СЛУЖИТЕЛИ**

**Зона 1**

Съдии 4

Футболисти 22

Резерви 14

Треньорски щаб 20

Делегат 1

Съдийски наблюдател 1

Дежурен лекар 1

Момчета за топките 6

Доброволци 0

Хигиенисти 3

Фотографи 3

Медицински лица 4

Охрана 4

ТВ оператори 8

Техн. лица ТВ 6

**Зона 2**

Делегат 1

Съдийски наблюдател 1

Охрана 10

Медицински лица 4

Пожарна 2

Полиция 4

Служители стадион 5

Треньорски щаб 8

Делегация гости 4

Делегация домакини 8

Мач организатори 7

Журналисти - лиценз 10

Видео анализатори 4

Допинг контрол 2

Хигиенисти 5

Кетъринг 0

ТВ оператори 4

Техн. лица ТВ 10

**Зона 3**

Охрана 40

Технически лица 37

ТВ 14

Поддръжка 8

1. **НАСОКИ ЗА ПРОЦЕДУРНИ И ХИГИЕННИ МЕРКИ НА СТАДИОНА**
2. **Пристигане на отборите**
3. Отборите пристигат в повече транспортни средства с минимална дистанция от минимум 1,5 метра между различните лица; играчите носят предпазни маски при пристигането. Автобусите следва да бъдат дезинфекцирани преди влизането на отборите на стадиона.
4. В домакински мачове футболистите на отбора-домакин могат да пътуват с лични коли (по един в автомобил).
5. Двата отбора не бива да се засичат при пристигане на стадиона.
6. В зависимост от инфраструктурата на стадионите се препоръчва отборите да използват различни маршрути към съблекалните си.
7. Съдиите пристигат при спазване на всички хигиенни изисквания.
8. Техническата конференция трябва да се провежда на открито пространство при спазване на физическа дистанция (минимум 1,5 метра) и спазване на всички хигиенни изисквания. Локацията се определя от делегата на мача.
9. **Съблекални (отбори + съдии)**
10. Силно се препоръчва всички свободни помещения в близост до съблекалните да влязат в употреба с цел по-голямо пространство; минималната дистанция между играчите трябва да е 1,5 метра.
11. Времето, прекарано в съблекалните, трябва да бъде ограничено до минимум.
12. Всички посетители на съблекалните трябва да носят предпазни маски.
13. **Тунел**
14. Правилата за минимална дистанция трябва да бъдат спазвани по всяко време (загрявка, излизане на терена, почивка, след мача).
15. Шахматен принцип на подреждане в тунела.
16. Различните конструкции на тунелите позволяват различни дистанции, винаги трябва да се търси максималната.
17. **Загрявка**
18. Времетраенето трябва да бъде съобразено с обстоятелствата (климатични и т.н.)
19. Зоните трябва да са обособени предварително.
20. При възможност - обособяване на две отделни зони (за всеки от отборите).
21. **Проверка на екипировката**
22. Проверката се извършва на входа/изхода на съблекалнята от асистент-рефера, който задължително трябва да носи предпазна маска.
23. Футболистите трябва да излизат към тунела един по един, на шахматен принцип и без струпвания.
24. **Излизане на терена**
25. Без придружаващи деца.
26. Без талисмани.
27. Без отборни снимки (фотографите около терена трябва да са ситуирани само зад вратите и пред отсрещната трибуна).
28. Без откриващи церемонии с допълнителни участници
29. Без ръкостискания и поздрави.
30. Без събиране на отборите на групи и кръгове.
31. **Техническа зона до терена**
32. „Чиста“ зона – спортно-технически щабове, четвърти съдия, камери и оператори, медицински лица, момчета за връщане на топките, охранители.
33. Минимално присъствие на телевизия (т.е. редуциране броя на камери и служители).
34. Спазване на максимална дистанция на пейката – сядане през едно или две места, като за целта могат да бъдат добавени допълнителни столове и седалки (по възможност – покрити). Където е възможно, по преценка на длъжностните лица, резервните играчи могат да сядат на трибуните.
35. **Почивка**
36. Играчите се прибират един по един, на шахматен принцип.
37. **След мача (медийни зони)**
38. Залата за пресконференции и микс зоната остават затворени.
39. Пресконференциите са единствено виртуални.
40. Редуциране броя на интервютата от страна на лицензирания телевизионен оператор с максимална дистанция и спазване на хигиенни мерки.
41. **Отпътуване на отборите:** физическо и времево разпределение както при пристигането.

**ОПЕРАТИВНИ НАСОКИ**

1. Всички необходими служители трябва да бъдат инструктирани да следват хигиенните препоръки (дезинфекция на ръце, хигиена на кихане и кашляне, спазване на дистанция) от офицера по хигиената. Той също така следва да разработи план за почистване и дезинфекция и да го разпространи в съответните зони на стадиона.
2. Времето, прекарано в съблекалните, трябва да бъде редуцирано до минимум.
3. Футболистите и необходимите оперативни служители трябва да бъдат информирани за дефиницията на „симптомите на инфекцията“.
4. Служителят, посрещащ футболисти и служители от първостепенна важност на входа на стадиона, трябва да бъде оборудван с предпазна маска.
5. Като част от проверките на служителите на клубовете-домакини се препоръчва да използват дневни пропуски с маркировка за всяка от трите обособени зони в деня на мача.
6. При пристигане всички лица преминават проверка за симптоми. Ако се установи температура над 37 градуса или се отговори положително на въпрос, свързан с инфекцията, незабавно трябва да бъде уведомен офицерът по хигиената.
7. Пред всяко използваемо помещение трябва да бъде поставен дезинфектант за ръце.
8. Преди пристигането на отборите на стадиона всяка повърхност трябва да бъде дезинфекцирана периодично. След пристигане на отборите съблекалните трябва да се чистят и дезинфекцират във всеки момент, в който са празни.
9. Вратите трябва да остават отворени максимално дълго, а дръжките им да не се докосват.
10. Всички лица, освен футболистите и съдиите на терена, е препоръчително да носят предпазни маски.
11. Топките трябва да се дезинфекцират преди и по време на мача.
12. Момчетата за връщане на топките (на минимум 16 години) трябва периодично да дезинфекцират топките. За назначението им се изисква писмено родителско съгласие.
13. Менютата на отборите трябва да бъдат приготвяни и пакетирани предварително. Допълнителен кетъринг не следва да бъде ангажиран.
14. Играчите са задължени да използват индивидуални бутилки за вода, които впоследствие да бъдат изхвърлени.
15. Общите части (съблекални, душове) трябва да бъдат използвани от малки групи, със спазване на дистанция от 1,5 метра.
16. Препоръчва се индивидуално къпане или къпане вкъщи/в хотел.
17. Спа зоните и ваните са забранени.
18. Фитнес оборудването следва да се използва при осигуряване на физическа дистанция от 1,5-2 метра между трениращите лица и провеждане на дезинфекция преди и след употребата им.
19. Медицинските щабове (лекари, физиотерапевти, масажисти и т.н.) трябва да използват предпазни маски, дезинфектанти за ръце и ръкавици за еднократна употреба.
20. Физическото разделение и адекватната дистанция (2 метра) между масажните маси е задължително.
21. Препоръчва се по-рядко използване на медицинско оборудване като ултразвук, шокуейв и т.н. – и то при задължително дезинфекциране преди и след употреба.
22. Приема се, че единствено представители на клубния щаб с оперативна и функционална стойност за провеждането на мача, трябва да бъдат около и с отбора. Всички останали могат да поддържат телефонен или видео контакт.
23. Изисквания за служители:
24. Офицер по хигиената
25. По-голям брой хигиенисти
26. Контрол на достъпа/пропускателна система/охрана
27. Изисквания за пространства:
28. Помещение за изолация
29. Продуктови изисквания:
30. Дезинфектант за ръце
31. Дезинфектант за повърхности
32. Предпазни маски
33. Индивидуални бутилки за течности
34. Дистанционни термометри
35. По-голям брой затворени кофи за отпадъци
36. При домакински мачове се препоръчва индивидуално пристигане с автомобил за футболисти и треньори.

ЗАБЕЛЕЖКА: Публичният фокус върху професионалния футбол в настоящата ситуация е дори по-сериозен, отколкото по принцип, затова всички футболисти, треньори и служители следва да бъдат пример за спазване на правилата за дистанция и хигиена на терена и извън него.

ЗАБЕЛЕЖКА: Целта на хигиенните и изолационни мерки е да не се прибягва до прилагане на други, а 22 футболисти и 4 съдии да могат да упражняват професиите си без да се заразят.

1. **НАСОКИ ЗА ТЕЛЕВИЗИОННА ПРОДУКЦИЯ**
2. **Основни бележки**
3. Целта е да бъде минимизиран рискът от заразяване на служителите, както и максимално да се разделят телевизионната продукция от спортно-състезателната такава.
4. Максималната защита може да се постигне единствено посредством лична хигиена, чувство за отговорност и физическа и времева дистанция. Спазването на хигиенните мерки е най-важно в превенцията за разпространение на инфекцията.
5. Всеки служител на терен следва да декларира съгласието си да спазва хигиенните правила и мерките, наложени от здравните власти.
6. Всички служители са длъжни да спазват правилата за хигиена (миене, дезинфекция на ръце, хигиена на кихане и кашляне, спазване на дистанция) според инструкциите на офицера по хигиена.
7. Само договорно лицензирани служители с оперативни функции имат право да работят на трибуните (Зона 2) и във вътрешността на стадиона (Зона 1).
8. От хигиенна гледна точка е важно да се знаят следните правила, които важат за телевизионни служители, технически лица, статистици и т.н.:

а) не трябва да се споделя един и същ автомобил, както и да се използва градски транспорт;

б) на входа на стадиона всеки посетител преминава специален скрийнинг процес, след който може да му бъде отказан достъп.

1. **Отговорности на офицерите по хигиена на съответните клубове**
2. Задачи на офицера по хигиената и делегиране на задачи към медицинските щабове:

* Контрол на достъп за всички служители, работещи на терен, както и инструкции за хигиенните мерки.
* Проверка на здравословното състояние (въпроси, измерване на температура) на всички служители. В случай че необходимите критерии не са изпълнени, на съответното лице се отказва достъп до стадиона. Ако ситуацията е спорна, крайното решение е на офицера по хигиената.
* Проверка на спазването на хигиенните мерки (миене, дезинфекция на ръце, хигиена на кихане и кашляне, спазване на дистанция) и мониторинг на правилата за хигиена по време на целия мачов ден.
* Офицерът по хигиената може да делегира отделни задачи на не повече от един служител с медицинска експертиза.

1. Съвместна работа на ръководител ТВ продукция и офицер по хигиена:

* Ръководителят на ТВ продукцията е отговорен за планирането и изпълнението на цялата продукция и действията на всички участници в нея, респективно трябва да поддържа постоянен контакт с офицера по хигиена или делегираното от него лице.
* Офицерът по хигиена и ръководителят продукция трябва да обменят всяка важна информация, свързана с потенциален риск или неспазване на правилата.

1. **Достъп, проверка и инструкции за отделните служители**
2. Всяко лице, свързано с телевизионната продукция, трябва да премине скрийнинг процес при влизане на стадиона и да декларира здравословното си състояние. Достъпът до стадиона се предоставя едва след проверка на здравословното състояние.
3. Задължителни предпазни средства:

* Препазни маски за лице
* Дезинфектант (в случай че такъв не е наличен на терен)

1. Превантивни хигиенни мерки (тоалетни и OB van паркинг):

* Течен сапун
* Кърпи за еднократна употреба
* Дезинфектант за ръце
* Лосион за ръце

1. Допълнителни насоки:

* Препоръчва се да се избягват личните разговори, тъй като те провокират неспазване на минималната дистанция.
* Абсолютно наложителните разговори следва да се провеждат с минимален брой лица, да бъдат максимално кратки и да се спазват правилата за дистанция.
* Вратите трябва да се оставят отворени и да не се докосват дръжките им.
* Да се избягва докосването на бутони на асансьор, парапети на стълбища и дръжки на врати (използвайте лактите си).
* Препоръчителна е употребата на предпазни маски при пристигане в периметъра на стадиона, независимо от зоната. Те следва да бъдат поставяни правилно и да покриват както устата, така и носа.
* Дезинфекцията на ръцете е наложителна преди и след употребата на всяка споделена апаратура. Дезинфектантът трябва да се използва при сухи ръце, които да не се плакнат след това.

1. **Работа на стадиона**
2. Основна информация:

* Прекараното време на стадиона трябва да бъде редуцирано до минимум.
* С цел избягване струпването на хора, на терен не бива да бъде предлаган кетъринг. Прес стаята на стадионите е забранена за достъп.
* ПТС-ът е забранен за достъп освен за оперативните лица, директор продукция и офицерът по хигиената.

1. Предпазни мерки за работа с апаратура:

* Спазване на мерките за минимална дистанция на камери и на медийната трибуна.
* В случай на невъзможност за друго физическо разделение трябва да бъдат използвани плексигласови панели.
* По възможност дейностите да се извършват на открито, с минимален контакт с врати и прочие препятствия.
* Микрофони, слушалки и хедсетове трябва да се дезинфекцират и да бъдат с протектори.
* Всички повърхности трябва да бъдат почистени и дезинфекцирани преди и след края на продукцията, както и преди старта на мача. Периодичното почистване се препоръчва.

1. Спазване на хигиенните планове, разпространени в зоните на работа на стадиона.
2. Медийни активности след мача

* Настоящите мерки за сигурност важат и тук – със спазване на дистанция или плексигласови панели.

1. Други правила

* Всички форми на директна комуникация трябва да бъдат лимитирани и съобразени с мерките, наложени от здравните власти. По възможност дискусиите трябва да се провеждат чрез имейл, телефонни разговори или други мобилни връзки.
* По време на почивка на служителите се препоръчва да останат сами. Същото важи и за храненето. По възможност да се избягват затворените пространства.

1. **Допълнителни правила**

* Принципът на предпазливостта гласи, че най-добре за всички е човек да предпазва СЕБЕ СИ.
* Според принципа на солидарността всеки един е отговорен за ВСИЧКИ ОСТАНАЛИ и може да ги предпази.
* Тези мерки и препоръки могат да се променят във всеки един момент.

1. **НАСОКИ ЗА ОТСЯДАНЕ В ХОТЕЛ**
2. Офицерът по хигиената следва да се свърже възможно най-рано с мениджъра на хотела.
3. Представители на клуба (офицер по хигиената, главен готвач, офицер по сигурността) следва да посетят хотела преди пристигането на отбора.
4. Тренировъчният щаб трябва да бъде сведен до минимум, а лицата, попадащи в рискова група, по възможност не бива да отсядат в хотела.
5. Вземане на необходимите мерки за липса на контакт между отбора и други посетители. Ако е невъзможно хотелът да се използва ексклузивно за нуждите на клуба, алтернативите са отделен вход за отбора, обособени части и помещения, отделен асансьор.
6. Достъпът до спа- и възстановителните центрове, както и общите части, е забранен за играчи и треньори.
7. В крилото със стаите на отбора трябва да се подсигури дезинфектант за ръце, по възможност пред всяка стая.
8. Футболистите и служителите трябва да използват маска навсякъде извън собствените си стаи, ресторанта и клубния автобус.
9. Надлежна дезинфекция и почистване на стаите и пространствата, които ще бъдат използвани, преди отборът да се настани. По възможност помещенията да се проветрят.
10. Отборите са отговорни за екипировката си.
11. Помещенията за хранене и срещи/разбори трябва да са достатъчно големи.
12. Броят на хотелските служители трябва да бъде сведен до минимум, а основните функции да се извършват от служители на клуба.
13. Не бива да се докосват бутони на асансьори, дръжки на врати и парапети на стълбища.
14. Препоръчително е да не се докосват чужди мобилни телефони, таблети, джойстици и т.н.
15. Единствено служителите от първа необходимост по време на двубоя трябва да пътуват с отбора.
16. Останалите служители могат да поддържат дистанционна комуникация.

**ПРОЦЕДУРА ПРИ ПОЛОЖИТЕЛЕН РЕЗУЛТАТ ЗА COVID-19**

1. **Клубният лекар**
2. Следва да уведоми здравните власти (РЗИ) и да координира изпълнението на предписаните противоепидемични мерки.
3. Следва да уведоми Българския футболен съюз.
4. Футболистът със съмнения за инфекция трябва веднага да бъде поставен в изолация.
5. Контактните лица също следва да бъдат проверени.
6. Всички членове на футболния отбор трябва да бъдат тествани и следени за симптоматика.
7. Докторът трябва да обясни на футболистите ситуацията, да подчертае важността на личната хигиена и да убеди играчите да запазят самообладание.
8. **Футболистът**
9. Трябва моментално да уведоми клубния лекар по телефона за симптомите на болестта.
10. Трябва да стартира самоизолация под формата на карантина, за да не зарази членове на семейството и съотборници.
11. При доказана инфекция трябва да избягва физически изискващи дейности.
12. В случай на позитивен тест без доказана зараза може да бъде изготвена програма за поддържане на кондиция след консултация с клубния лекар.
13. **Клубът**
14. Не бива да съобщава позитивния резултат на пресата до момента, в който няма окончателна диагноза.
15. Трябва да осигури изпълнението и спазването на предписаните от здравните власти (РЗИ) противоепидемични мерки.